CELEX: 62016CN0254
Language: et
Date: 2016-05-03 00:00:00
Title: Kohtuasi C-254/16: Eelotsusetaotlus, mille on esitanud Fővárosi Közigazgatási és Munkaügyi Bíróság (Ungari) 3. mail 2016 – Glencore Grain Hungary Kft versus Nemzeti Adó- és Vámhivatal Fellebbviteli Igazgatóság

16.8.2016   
            
            
               ET
            
            
               Euroopa Liidu Teataja
            
            
               C 296/19
            
         Eelotsusetaotlus, mille on esitanud Fővárosi Közigazgatási és Munkaügyi Bíróság (Ungari) 3. mail 2016 – Glencore Grain Hungary Kft versus Nemzeti Adó- és Vámhivatal Fellebbviteli Igazgatóság
   (Kohtuasi C-254/16)
   (2016/C 296/24)
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Közigazgatási és Munkaügyi Bíróság
   
      Põhikohtuasja pooled
   
   
      Kaebaja: Glencore Grain Hungary Kft
   
      Vastustaja: Nemzeti Adó- és Vámhivatal Fellebbviteli Igazgatóság
   
      Eelotsuse küsimused
   
   
               1.
            
            
               Kas direktiivi 2006/112/EÜ (1) artiklit 183 tuleb tõlgendada selliselt, et sellega on vastuolus sellised liikmesriigi õigusnormid, milles on ette nähtud, et enammakstud käibemaksu tagasimaksmiseks ette nähtud tähtaega pikendatakse revisjoni kohta koostatud protokolli üleandmise päevani, juhul kui maksukohustuslasele määratakse sellise revisjonimenetluse käigus, mis on alustatud 30 päeva jooksul alates tagasimaksmise taotluse saabumise päevast, trahv maksu tasumatajätmise eest?
            
         
               2.
            
            
               Kas sellised liikmesriigi õigusnormid, mis välistavad hilinenud tagasimaksmise korral intressi maksmise, kui ametiasutused on tagasimaksmisega seotud revisjonimenetluse käigus kohaldanud maksukohustuslasele koostöökohustuse rikkumise eest sanktsiooni, samas kui viivituses revisjoni läbiviimisel, mis kestis mitu aastat, ei olnud süüdi maksumaksja, on maksustamise neutraalsuse ja proportsionaalsuse põhimõtteid arvesse võttes vastuolus käibemaksudirektiivi artikliga 183?
            
         
               3.
            
            
               Kas direktiivi 2006/112/EÜ artiklit 183 ja tõhususe põhimõtet tuleb tõlgendada selliselt, et õigus nõuda liidu õigusega vastuolus kinnipeetud või tagasimaksmata jäetud maksude pealt intressi on selline subjektiivne õigus, mis tuleneb vahetult liidu õigusest ja millele tuginemiseks liikmesriigi kohtus ja muudes ametiasutustes piisab, kui tõendada, et on rikutud liidu õigust ja et maksu ei ole tagasi makstud?
            
         
               4.
            
            
               Kui kohus, kes peab tegema otsuse põhikohtuasjas, teeb kindlaks, et liikmesriigi õigusnormid on vastuolus käibemaksudirektiivi artikliga 183, siis kas tema otsus, milles ta asub seisukohale, et liikmesriigi haldusotsustes intressi välja mõistmata jätmine on vastuolus käibemaksudirektiivi artikliga 183, on kooskõlas liidu õigusega?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).